cyanic-selkie/wikianc huggingface dataset:
โฮฟด์ดอร์ป
โฮฟด์ดอร์ป (Hoofddorp; มีความหมายว่าหมู่บ้านใหญ่) เป็นเมืองในนครบาลฮาร์เลมเมอร์เมร์ ในจังหวัดนอร์ทฮอลแลนด์ ในประเทศเนเธอร์แลนด์ ในปี ค.ศ. 2009 มีประชากร 73,000 คน เมืองก่อตั้งเมื่อปี ค.ศ. 1853 หลังจากที่ระบายน้ำออกจากฮาร์เลมเมอร์เมร์แล้ว
เบิร์นอิตดาวน์ (เพลงลิงคินพาร์ก)
"เบิร์นอิตดาวน์" (ชื่อเดิม "Buried at Sea") เป็นเพลงของวงดนตรีร็อกชาวอเมริกัน ลิงคินพาร์ก เพลงถูกปล่อยที่สถานีวิทยุ ในรูปแบบดิจิตอลดาวน์โหลด ในเดือนเมษายน พ.ศ. 2555 เป็นซิงเกิลแรกจากสตูดิโออัลบั้มชุดที่ 5 ลิฟวิงทิงส์ เพลงแต่งโดยลิงคินพาร์กและโปรดิวซ์โดยหนึ่งในสองนักร้องนำของวง ไมค์ ชิโนดะ และ ริก รูบิน ผู้ที่ร่วมผลิตสตูดิโออัลบั้มของวง ได้แก่ มินิตส์ทูมิดไนต์ (2550) และ อะเทาซันด์ซันส์ (2553) มิวสิกวิดีโอของเพลงนี้กำกับโดย โจ ฮาห์น นักเทิร์นเทเบิลของวง ในวันที่ 13 กุมภาพันธ์ พ.ศ. 2556 "เบิร์นอิตดาวน์" จำหน่ายได้มากกว่า 1 ล้านชุด ในสหรัฐอเมริกา ทำให้ยอดจำหน่ายซิงเกิลของวงเป็น 8 ล้านชุด
มิวสิกวิดีโอ
มิวสิกวิดีโอของเพลงนี้กำกับโดย โจ ฮาห์น นักเทิร์นเทเบิลของวง เริ่มการถ่ายทำเมื่อวันที่ 28 มีนาคม พ.ศ. 2555 วอร์เนอร์บราเธอร์สเรเคิดส์ ประกาศว่าวิดีโอเนื้อเพลงจะเผยแพร่เป็นครั้งแรกในวันที่ 15 เมษายน ผ่านเว็บไซต์ยูทูบ เชสเตอร์ เบนนิงตัน อธิบายว่ามิวสิกวิดีโอนี้จะมุ่งแนวคิดให้เป็น "ห้องอิเล็กทรอนิกที่เต็มไปด้วยสายไฟฟ้ามากมาย" และยังกล่าวอีกว่ามิวสิกวิดีโอจะมีภาพเอฟเฟ็กเป็นจำนวนมาก "เบิร์นอิตดาวน์" ถูกนำไปใช้เป็นทีเซอร์ของ การแข่งขันของเอ็นบีเอ ฤดูกาลเพลย์ออฟ 2012 ที่ออกอากาศในเทอร์เนอร์เน็ตเวิร์กเทเลวิชัน ที่มีการแสดงตัวอย่างของมิวสิกวิดีโอ มิวสิกวิดีโอเผยแพร่เป็นครั้งแรกในวันที่ 24 พฤษภาคม พ.ศ. 2555 ในเอ็มทีวี มิวสิกวิดีโอได้รับการเสนอชื่อเข้าชิงใน 2012 รางวัลมิวสิกวิดีโอของเอ็มทีวีในสองรายการคือ วิดิโอเพลงร็อกยอดเยี่ยม และวิดีโอเอฟเฟ็กยอดเยี่ยม
รายชื่อเพลง
เพลงทั้งหมดแต่งโดยลิงคินพาร์ก
ปลาแบสลายจุด
ปลาแบสลายจุด (Spotted bass; หรือที่เรียกว่า "Spotty", "Leeman" และ"Spots"; ) เป็นปลาน้ำจืดในวงศ์ปลากะพงปากกว้าง (Centrarchidae) ในอันดับปลากะพง เป็นปลาแบสดำชนิดหนึ่ง มีถิ่นกำเนิดในลุ่มแม่น้ำมิสซิสซิปปีข้ามไปถึงรัฐรอบอ่าวเม็กซิโก จากกลางรัฐเท็กซัสผ่านรัฐฟลอริดาไปถึงรัฐตอนกลางของมหาสมุทรแอตแลนติก และถูกนำเข้าสู่ทางตะวันตกของรัฐนอร์ทแคโรไลนาและรัฐเวอร์จิเนีย รวมถึงทางตอนใต้ของทวีปแอฟริกาที่ซึ่งสามารถดำรงอยู่ได้ในแหล่งน้ำโดดเดี่ยวบางแห่ง บ่อยครั้งที่เกิดการเข้าใจผิด เพราะว่ามีลักษณะคล้ายกับปลาแบสปากใหญ่ (M. salmoides) ซึ่งอยู่ในสกุลเดียวกัน
ปลาแบสลายจุดมีขนาดยาวประมาณ 64 เซนติเมตร หนักได้ถึง 4.6 กิโลกรัม มีช่วงชีวิตอย่างน้อยที่สุด 7 ปี ลำตัวมีลายจุดสีดำใต้เส้นข้างลำตัวของอันเป็นที่มาของชื่อ ปลาแบสลายจุดจะคล้ายกับปลาแบสปากใหญ่มากในเรื่องของลักษณะและสีสัน แต่ปลาแบสลายจุดมีปากที่มีขนาดเล็กกว่า ปลากินแมลง, กุ้ง-กั้ง-ปู, กบ, แอนเนลิดา และปลาขนาดเล็กเป็นอาหาร
โซนิคเดอะเฮดจ์ฮ็อก (ตัวละคร)
โซนิค เดอะ เฮดจ์ฮ็อก (Sonic the Hedgehog; ) เป็นตัวละครเอกจากวิดีโอเกมของบริษัทเซก้า กำเนิดขึ้นเมื่อ 23 มิถุนายน ค.ศ. 1991 (และเป็นวันเกิดของเขาด้วย) เพื่อใช้เป็นตัวนำโชคแข่งกับบริษัทเกมคู่แข่งอย่างนินเทนโด ซึ่งมีมาริโอเป็นตัวนำโชค หลังจากนั้นโซนิคกมจดลายเป็นตัวละครเกมที่ประสบความสำเร็จอย่างสูง ทั้งจากเกมชุดที่ออกอย่างต่อเนื่องรวมทั้งหนังสือการ์ตูนและแอนิเมชัน
ศิลปิน นาโอโตะ โอชิม่า, นักออกแบบ ฮิโรคาซุ ยาสึฮาระ และโปรแกรมเมอร์ ยูจิ นากะ สร้างเขาขึ้นมาจากแนวคิด, ตัวละครเม่นสีฟ้าที่วิ่งได้เร็วระดับความเร็วเสียง
ประวัติศาสตร์
สีน้ำเงินโคบัลต์ได้ถูกกำหนดให้เป็นสีของโซนิคเพื่อให้สอดคลองกับโลโก้ของเซก้าและโซนิคทีม นอกจากนั้นแล้วตัวตนของเขายังได้ลงในหนังสือการ์ตูน ซึ่งอธิบายถึงเหตุผลที่เขาได้รับความเร็วแสงมา ซึ่งเกิดจากแผ่นดินไหวทำให้ตัวของเขาเป็นสีน้ำเงิน
เกม
โซนิคปรากฏตัวครั้งแรกในปี 1991 ในเกมชื่อเดียวกับเขา โซนิคเดอะเฮดจ์ฮ็อก หรือที่เรียกสั้นๆว่าเกมโซนิค 1 บนเครื่อง เซก้า เมก้าไดรฟ์ โดยนอจากตัวโซนิคเองแล้ว เกมยังได้นำเสนอศัตรูคู่ปรับตลอดกาลอย่างดร.เอ้กแมน จากนั้นเขาก็ปรากฏตัวอีกครั้งพร้อมกับคู่หูไมลส์ "เทลส์" พราวเวอร์ ในเกม โซนิคแอนด์เทลส์หรือโซนิค 2 ซึ่งในภาคนี้ได้เสนอความสามารถของโซนิคที่จะเปลี่ยนร่างเป็น "ซูเปอร์โซนิค" และความสามารถ "ก้มลงหมุนตัว" กับหุ่นเลียนแบบโซนิค เมตัลโซนิค จากนั้นในปี 1993 กับเกม โซนิค CDบนเครื่องเซก้า แซทเทิร์น ซึ่งแนะนำแฟนสาวของเขา เอมี่ โรส จากนั้นในปี 1994 ก็ออกภาค โซนิคเดอะเฮดจ์ฮ็อก 3 และ โซนิคแอนด์นัคเคิลส์ ซึ่งได้แนะนำตัวละครใหม่ นัคเคิลส์ ดิอีคิดนา ซึ่งร่วมมือกับดร.เอ็กแมนในตอนแรก แต่ก็มาช่วยพวกโซนิคในภายหลัง
ต่อมาในช่วงปี 1998 โซนิคแอดเวนเจอร์เป็นเกมโซนิคเกมแรกที่ถูกสร้างแบบ3มิติบนดรีมแคสท์ ซึ่งได้แนะนำตัวละครสำคัญเพิ่มอีกคือคาออส ซึ่งดร.เอ็กแมนได้เรียกขึ้นมา นอกจากนั้นยังได้ปรากฏความสามารถ "จู่โจมติดตาม" ซึ่งทำให้การกระโดดใส่ศัตรูทำได้ง่ายยิ่งขึ้น (เพราะฉากเป็น3มิติ การกระโดดใส่ศัตรูจึงเป็นเรื่องยากมากๆ) นอกจากนั้นเกมยังนำเสนอรูปแบบการเล่นแบบเกมผจญภัย ที่ผู้เล่นสามารถเดินทางไปรอบๆเมืองและคุยกับผู้คนได้ รวมทั้งยังเป็นเกมแรกที่มีการใส่เสียงพากย์ให้ตัวละครสำคัญครบด้วยและยังให้ผู้เล่นสามารถเลือกตัวเอกตัวอื่นได้ถึง 5 คน
จากนั้นในโซนิคแอดเวนเจอร์ 2 (บนดรีมแคสท์) ในปี 2001และฉลองครบรอบ10ปีโซนิค ซึ่งได้มีการนำเสนอศัตรูที่หน้าตาคล้ายๆโซนิคอย่าง ชาโดว์ เดอะเฮดจ์ฮ็อก ซึ่งให้ผู้เล่นได้เลือกเล่นสองฝ่ายคือฝ่ายตัวเอกกับฝ่ายผู้ร้าย จากนั้นในปี 2004 ก็ออกโซนิคฮีโร่ส์ และเกมฉลองครบรอบ 15 ปีกับ โซนิคเดอะเฮ็ดจ์ฮ็อก (2006) และเกมของนินเทนโด วี โซนิคแอนด์เดอะซีเครทริงส์
นอกจากนั้นแล้วโซนิคยังมีเกมในรูปแบบอื่นๆ ทั้งพินบอล (โซนิคสปินบอล) เกม 2.5มิติอย่าง โซนิคไลบีรินท์และโซนิค 3Dบลาสท์ เกมแข่งรถอย่าง โซนิคดริฟท์, โซนิค R, โซนิคไรเดอร์ส และ โซนิคริวัลส์ เกมต่อสู้อย่าง โซนิคเดอะไฟทเตอรส์และโซนิคแบทเทิ่ล และเกมที่ให้ตัวละครอื่นๆเป็นตัวเอกอย่าง ดร.โรบ็อทนิก มีนบีนแมชชีน, เทลส์แอดเวนเจอร์, นัคเคิลส์เคออติกซ์และชาโดว์เดอะเฮดจ์ฮ็อก
รายการโทรทัศน์
มีรายการโทรทัศน์หลายเรื่องที่นำเสนอโซนิค โดยเรื่องแรกคือ แอดเวนเจอร์ออฟโซนิคเดอะเฮดจ์ฮ็อก ซึ่งเป็นการ์ตูนทีวีแอนิเมชันของประเทศสหรัฐอเมริกา โดยมีจาลีล ไวท์ให้เสียงพากย์โซนิค ต่อมาก็มีการผลิต โซนิคเดอะเฮดจ์ฮ็อก ออกอากาศทาง ABC โดยนำเสนอเรื่องราวในปี 3235 ที่ดร.เอ็กแมนครองโลก โดยมีพวกโซนิคทำหน้าที่ปกป้องโลก ได้มีการเสริมตัวละคนอื่นๆนอกเหนือจากเวอร์ชันเกมและยังมีการเพิ่มอุปนิสัยของโซนิคคือชอบกิน ชิลลี่ด็อก (ฮอทด็อกใส่พริก) ทั้งสองเรื่องเคยฉายผ่านทางไอบีซี (ปัจุจุบันทรูวิชั่นส์)
หลังจากนั้นก็มีการผลิตโซนิคอันเดอร์กราวนด์ในปี 1998 โดยเปลี่ยนเรื่องราวว่าเกิดขึ้นบนดาวโมเบียส โดยเรื่องราวในเรื่องนี้มีการเพิ่มพี่น้องของโซนิคมาอีก 2 คน คือ โซเนีย เดอะเฮดจ์ฮ็อกและมานิค เดอะเฮดจ์ฮ็อก โดยจะเน้นเรื่องราวที่พวกโซนิคใช้ดนตรีในการต่อสู้และยังชอบกินชิลลี่ด็อก เรื่องนี้ก็เคยฉายผ่านทางไอบีซีเช่นกัน
ประเทศญี่ปุ่นสร้างแอนิเมชันโซนิคครั้งแรกในชื่อโซนิคเดอะเฮดจ์ฮ็อก โดยออกเป็นโอวีเอ โดยนำเสนอโซนิค, เทลส์, นัคเคิลส์, ดร.เอ็กแมนและเมตัลโซนิค (โดยมาจากเกมโซนิค CD โซนิคให้เสียงพากย์โดยมาซามิ คิคุจิ เมื่อไปขายในสหรัฐอเมริกาได้ใช้ชื่อว่า โซนิคเดอะเฮดจ์ฮ็อกเดอะมูฟวี่
ล่าสุดคืออนิเมะเรื่อง โซนิคเอกซ์ โดยในเรื่องนี้ทีมงานโซนิคทีมได้มีโอกาสมาควบคุมการผลิตโดยตรง ทำให้เนื้อหาตรงกับโซนิคภาคเกมอย่างมาก เพราะมีการนำตัวละครในเกมและเนื้อเรื่องในเกมที่ครอบคลุม โซนิคแอดเวนเจอร์ 1และ2, โซนิคฮีโร่ส์และโซนิคแบทเทิ่ล โดยออกฉายทั้งหมด 3 ฤดูกาล โดยมี จุนอิจิ คาเนมารุ มาให้เสียงพากย์โซนิค ส่วนเจสัน กริฟฟิน ให้เสียงพากย์โซนิคในภาษาอังกฤษ เรื่องนี้ก็เคยผ่านทางยูบีซีเช่นกัน ในส่วนของทางฟรีทีวีนั้นเคยออกอากาศทางสถานีโทรทัศน์สีกองทัพบกช่อง 7
สื่อสิงพิมพ์
โซนิคเองนั้นก็มีหนังสือการ์ตูนเป็นของตัวเองมากมาย ในฝั่งตะวันตกจะมี Archie Comics และโซนิคเอกซ์ (พิมพ์จากอนิเมะชื่อเดียวกัน) ขณะเดียวกันที่ฝั่งญี่ปุ่นก็เคยมีมังงะของโซนิคเช่นกัน
รูปลักษณ์อื่นๆและความนิยม
ในช่วงที่โซนิคถือกำเนิดขึ้นมานั้น เขาได้รับความนิยมอย่างสูงจนสามารถแซงหน้ามาริโอ จากผลสำรวจของนิตยสารเกมต่างๆในช่วงปีค.ศ. 1993
โซนิคมักจะปรากฏในกีฬาต่างๆ ในช่วงปี 1993 - 1997 เซก้าเคยสนับสนุนทีมกีฬาฟุตบอลของญี่ปุ่นชื่อ JEF United Ichihara Chiba โดยโซนิคจะไปปรากฏอยู่ในชุดแข่ง จากนั้นในการแข่งขันรถ F1 ในปี 1993 เซก้าก็สนับสนุนทีม Williams โดยนักแข่ง Alain Prost ก็มีชุดแข่งและหมวกที่มีรูปโซนิคติดอยู่และใช้สีฟ้าตามสีของโซนิค นอกจากนั้น McLaren ก็เคยพ่นสีเป็นรูปเม่นหลังจากชนะ Williams ส่วน F1 ของฝั่งยุโรปก็มีโซนิคปรากฏตามบอลลูนและป้ายประกาศ รวมทั้งมีถ้วยรางวัลเป็นรูปเม่น
ในปี 1996 โซนิคก็ได้ปรากฏตัวใน Rose Parade ในช่วงวันขอบคุณพระเจ้า ซึ่งตัวละครเกมที่เคยได้ร่วมพาเรดมาคือพิกาชู
นอกจากนั้นเขายังปรากฏตัวในรายการโทรทัศน์ทั้งเดอะซิมป์ซันส์, ไฮไฮพัพฟี่ อามิยูมิ, เมก้า XLR, l5/Love, Space Ghost Coast to Coast ในภาพยนตร์ Jingle All The Way, Hitch และ Wayne's World รวมทั้งถูกกล่าวถึงใน MADtv และ Roseanne
ยูจิ นากะ เคยกล่าวไว้ว่าเคยขอให้นินเทนโดนำโซนิคเข้าไปในเกม ซูเปอร์สแมชบราเธอร์เมเล แต่ไม่สำเร็จเพราะจะเวลาไม่ทันสำหรับวางตลาด แต่ล่าสุดมีการยืนยันจากงานแถงการณ์ของบริษัทนินเทนโดว่า โซนิคจะปรากฏตัวมาเป็นตัวละครเลือกเล่นได้ตัวหนึ่งในเกมซูเปอร์สแมชบราเธอร์บรอวล์บนวีและสามารถเปลี่ยนร่างเป็นซูเปอร์โซนิคได้และนับเป็นตัวละครตัวที่สองจากค่ายอื่นที่มาร่วมในเกมนี้ (ซึ่งคนแรกคือโซลิด สเนค จากเกม เมทัลเกียร์)
อุปนิสัย
โดยทั่วไปแล้วโซนิคเป็นคนที่แจ่มใส มองโลกในแง่ดีและใจร้อน เขามักชอบทำเรื่องต่างๆด้วยความรวดเร็ว เขาเป็นคนจิตใจดีที่มักช่วยเหลือผู้อื่นโดยไม่คิดอะไร โซนิคเป็นคนไม่ชอบความพ่ายแพ้และชอบความท้าทาย หลายๆครั้งที่เขายอมเข้าร่วมแข่งขันต่างๆนาๆเพราะถูกท้าทาย นอกจากนั้นแล้วโซนิคพูดปฏิเสธคนไม่เป็น ซึ่งเมื่อเกิดสถานการณ์ที่เขาไม่อยากจะตอบรับ เขามักชอบจะวิ่งหนีแทนการพูดปฏิเสธ (เช่นเมื่อเจอหน้าเอมมี่) นอกจากนั้นโซนิคนั้นเป็นคนที่เสียสละเพื่อส่วนรวมของตัวเองก่อนเสมอ
บ้านเกิด
บ้านเกิดของโซนิคนั้นไม่ปรากฏเด่นชัด ในเกมโซนิคเดอะเฮดจ์ฮ็อก เกมไม่ได้ระบุว่าบ้านเกิดเขาอยู่ใดดาวดวงใด แต่ระบุไว้แค่ว่าเกิดบนเกาะที่ชื่อว่า "คริสต์มาสไอส์แลนด์" แต่ทว่าในคู่มือเกมโซนิคเดอะเฮดจ์ฮ็อกในประเทศแถบสหรัฐอเมริกา ได้มีผู้เล่นบางส่วนเข้าใจว่าเรื่องราวเกิดขึ้นบนดาวที่เรียกว่า "โมเบียส" แต่ทว่าบิดาของโซนิค ยูจิ นากะ ได้ให้สัมภาษณ์กับนิตยสาร Sega Visions ว่าคำว่า "โมเบียส" นั้นแท้จริงแล้วเป็นชื่อของแถบโมเบียสซึ่งถูกใช้ในเกมโซนิคเดอะเฮดจ์ฮ็อก 2 จนกระทั่งในเกมโซนิคแอดเวนเจอร์ เกมได้บอกเล่าว่าเนื้อเรื่องนั้นเกิดขึ้นบนดาวโลก โดยเฉพาะในเกมโซนิคแอดเวนเจอร์ 2 และ ชาโดว์เดอะเฮดจ์ฮ็อก ได้มีฉากแสดงดาวโลกในอวกาศด้วย
อย่างไรก็ดีในประเทศแถบตะวันตก ทั้งในสื่อแอนิเมชันและหนังสือการ์ตูน ได้ใช้ "โมเบียส" เป็นดาวบ้านเกิดของโซนิคและเป็นดาวที่ดำเนินเรื่อง จากนั้นในหนังสือการ์ตูนได้มีการเปิดเผยว่าแท้จริงแล้วดาวโมเบียสเคยเป็นดาวโลกมาก่อน โดยถูกมนุษย์ต่างดาวปล่อยระเบิดชีวภาพทำลายล้างมนุษย์จนหมดสิ้นและทำให้พวกสัตว์วิวัฒนาการโดยเดินสองขาและพูดภาษามนุษย์ นอกจากนั้นเหตุการณ์ในหนังสือการ์ตูนนั้นเกิดขึ้นในปี ค.ศ. 3235 แต่นอกเหนือจากหนังสือการ์ตูนแล้ว สื่ออื่นๆของโซนิคในประเทศตะวันตกไม่ได้มีการกล่าวถึงอดีตของดาว
ในโซนิคเอกซ์ นั้นดาวบ้านเกิดของโซนิคเป็นดาวไร้นามที่บังเอิญมาชนกันเข้ากับโลกจากการเกิดคาออสคอนโทรล บนดาวโลกนั้นได้มีสถานที่ต่างๆที่ปรากฏในเกมอย่าง สเตชันแสควร์, พริซันไอส์แลนด์ แสดงให้เห็นว่าในเกมนั้นเหตุการณ์เกิดขึ้นบนดาวโลก นอกจากนั้นแล้วมีความเป็นไปได้ว่าดาวของพวกโซนิคนั้นแท้จริงแล้วเป็นโลกอีกด้านหนึ่ง ซึ่งจะสนับสนุนเนื้อหาของเรื่องที่ศจ.เจอรัลด์ โรบ็อทนิกมาทำงานวิจัยบนโลก
ความสามารถ
โดยพื้นฐานแล้วโซนิคเป็น "เม่นเร็วที่สุดในโลก" ความสามารถพื้นฐานของเขาคือการวิ่งและอัตราเร่งที่สูงกว่ารถแข่งซะอีก นอกจากนั้นแล้วโซนิคยังสามารถวิ่งถอยหลังได้เร็วพอๆกับการวิ่งปกติด้วย (ปรากฏเฉพาะในรูปแบบการ์ตูน เพราะทำในเกมไม่ได้ แต่ในเกม Sonic Heroes ในฉากเริ่มต้น ได้แสดงการวิ่งถอยหลัง ในระหว่างอ่านจดหมายที่ด็อกเตอร์ เอ็กแมนส่งมา) ในเกมโซนิคเดอะเฮดจ์ฮ็อกภาคแรกสุด เมื่อผู้เล่นกดป่มกระโดด โซนิคจะม้วนตัวซึ่งใช้ในการต่อสู้หรือเมื่อกดก้มลงขณะวิ่งโซนิคจะม้วนตัวเช่นกัน โดยขณะม้วนตัวโซนิคจะสามารถสร้างความเสียหายให้ฝ่ายตรงข้ามได้และใช้โซนิคแอนด์เทลส์ โซนิคได้เพิ่มความสามารถ "สปินแดช" หรือก็คือการกดลงแล้วกดกระโดด เมื่อทำแล้วโซนิคจะหมุนตัวชาร์จเพื่อเร่งความเร็วจนกว่าผู้เล่นจะปล่อยปุ่มลง โดยระยะทางที่โซนิควิ่งจะขึ้นอยู่กับจำนวครั้งที่ผู้เล่นกดปุ่มกระโดด ในโซนิคเดอะเฮดจ์ฮ็อก 3 และ โซนิคแอนด์นัคเคิลส์ โซนิคได้เพิ่มระบบบาร์เรียโจมตี โดยเมื่อกดกระโดดเป็นครั้งที่สองหลังจากกระโดด โซนิคจะสร้างสนามพลังรอบๆตัวประมาณ 0.5 วินาที ซึ่งบาร์เรียนั้นใช้ในการโจมตีฝ่ายตรงข้ามและจำเป็นต้องใช้ในบอสของฉากลอนช์เบส นอกจากจากนั้นก็ได้มีก็ได้มีการเพิ่มเกราะไฟ, น้ำและไฟฟ้า ซึ่งโซนิคเป็นตัวละครเดียวที่สามารถควบคุมได้โดยการกระโดดสองครั้ง (เป็นเพราะเทลส์กับนัคเคิลส์จะเป็นการบินกับการเกาะ) ในโซนิคแอนเวนเจอร์ 1 ด้วยตัวเกมที่เป็นสามมิติทำให้การกระโดดสไตล์เก่าใส่ศัตรูเป็นไปได้ยากยิ่ง โซนิคจึงต้องเพิ่มความสามารถ "จู่โจมติดตาม" หรือ "โฮมมิ่งแอ็กแท็ค" ซึ่งเมื่อใช้โซนิคจะวิ่งไปโจมตีที่ศัตรูโดยตรง อย่างไรก็ดีความสามารถนี้ก็มีข้อเสียเพราะอาจทำให้ตกเหวได้ง่ายเหมือนกัน นอกจากนั้นแล้วโซนิคยังเพิ่มความสามารถ "ไลท์แดช" โดยเมื่อใช้โซนิคจะวิ่งไปตามทางแหวนซึ่งต้องใช้ในการผ่านด่านส่วนใหญ่ โซนิคนั้นสามารถวิ่งบนน้ำถ้าวิ่งด้วยความเร็วสูง แต่ไม่สามารถว่ายน้ำได้ทำให้โซนิคไม่ชอบน้ำและกลัวน้ำ (อาจเป็นเพราะเวลาอยู่ใต้น้ำโซนิควิ่งได้ช้าลงมาก) ซึ่งในโซนิคเอกซ์ เพราะการกลัวน้ำทำให้เขาได้พบกับคริสด้วย นอกจากนั้นแล้วเมื่อโซนิคใช้คาออสเอเมอรัลด์ได้ครบ 7 เม็ด โซนิคสามารถกลายร่างเป็น "ซูเปอร์โซนิค" โซนิคจะกลายเป็นร่างสีทองและเป็นอมตะ โดยในเกมภาค 2 มิติในยุคแรกๆ ผู้เล่นต้องมีแหวนครบ 50 วงจึงสามารถเปลี่ยนร่างเป็นซูเปอร์โซนิคได้ และเมื่อแหวนหมดก็จะกลับร่างปกติ ส่วนในโซนิคแอดเวนเจอร์ 2 โซนิคได้เปิดเผยความสามารถ คาออสคอนโทรล ที่ทำให้เขาสามารถควบคุมเวลาได้เช่นเดียวกับ ชาโดว์
ในโซนิค คัลเลอร์ส โซนิคสามารถใช้พลังสีสันรวมเข้ากับวิสป์ได้ และใช้มันตอบโตกับศัตรูด้วยรูปแบบต่าง ๆ
ในโซนิค ฟรอนเทียร์ส โซนิคได้รับพลังใหม่ที่เรียกว่า "ไซลูป"
ความสัมพันธ์กับตัวละครอื่นๆ
โดยทั่วไปแล้วโซนิคเป็นคนมนุษยสัมพันธ์ดี เขาจึงเป็นเพื่อนกับตัวละครฝ่ายดีทุกคนในเรื่องและพร้อมช่วยเหลือพวกเขาเมื่อเกิดเหตุร้าย
เพื่อนสนิทที่สุดของโซนิคคือไมลส์ "เทลส์" พราวเวอร์ ซึ่งได้ติดตามโซนิคจนโซนิคยอมรับให้ตามมาด้วยและกลายเป็นคู่หูกัน เทลส์นั้นมองโซนิคเหมือนอาจารย์และคนที่เคารพนับถือ ขณะที่โซนิคเองก็มองเทลส์แบบน้องชาย ซึ่งทั้งสองต่างร่วมมือกันต่อสู้กับดร.เอ็กแมนหลายต่อหลายครั้ง นอกจากนั้นในโซนิคแอดวานซ์ 3 ถ้าผู้เล่นจับคู่ระหว่างโซนิคกับเทลส์จะได้ชื่อทีมว่า "Unbreakable Bond" (คู่หูสุดแกร่ง)
ในเกมนั้นเอมมี่ โรส มักจะพูดเสมอว่าตนเป็นแฟนกับโซนิคและมีเป้าหมายจะแต่งงานกับเขา (รวมทั้งวางแผนจะมีลูกในโซนิคแบทเทิ่ล) รวมทั้งในโซนิคแอดวานซ์ 3 การจับคู่ระหว่างโซนิคกับเอมี่จะได้ชื่อ "Lovely Couple" (คู่รักหวานแหวว) ซึ่งหน้าตาของโซนิคจะดูเหมือนไม่ได้ยินดีเท่าไรนัก ซึ่งจริงๆโซนิคนั้นก็ไม่ได้รักหรือชอบเอมี่มากมายนัก (โซนิคเคยพูดหลังจากชนะทีมโรสในโซนิคฮีโร่ส์ว่า "แต่งงานเรอะ! ฝันไปเถอะ!) แต่ก็เข้าปกป้องเธอทุกครั้งที่เธอประสบเหตุอันตราย (ซึ่งอาจจะเป็นเพราะนิสัยของเขาที่ชอบช่วยเหลือคนอื่นก็เป็นได้)
สำหรับนัคเคิลส์ ดิอีคิดนานั้นเรียกได้ว่าเขากับโซนิคเป็นคู่กัดกันก็ว่าได้ นัคเคิลส์นั้นเชื่อตอนแรกว่าโซนิคเลวและนิสัยไม่ดีเพราะความหูเบาจากการดร.เอ็กแมนเป่า อย่างไรก็ดีหลังจากผ่านเหตุการณ์ต่างๆมากมายโซนิคกับนัคเคิลส์ก็ได้เป็นเพื่อนสนิทกันและช่วยเหลือกันเสมอ รวมทั้งทั้งสองต่างมีพลังที่เท่าเทียมกัน (หรือกล่าวได้ว่าความเร็วของโซนิคนั้นสมดุลกับกำลังของนัคเคิลส์) อย่างไรก็ดีนัคเคิลส์ไม่ชอบโซนิคตรงที่รักอิสระมากเกินไป นอกจากนั้นแล้วการจับคู่ระหว่างโซนิคกับนัคเคิลส์จะในโซนิคแอดวานซ์ 3 จะได้ชื่อทีมว่า "Fighting Buddies" (คู่หูคู่ตะลุย)
ในโซนิคแอดวานซ์ 2 โซนิคได้ช่วย ครีม เดอะแรบบิทไว้ซึ่งเธอก็กลายมาเป็นเพื่อนกับโซนิค ในโซนิคเอกซ์ครีมได้เคยให้พวงมาลัยดอกไม้กับโซนิคซึ่งแสดงถึงคำขอบคุณและความเป็นเพื่อน (ซึ่งเธอก็มอบให้กับคริสต์หลังจากนั้น)
ในโซนิครัช โซนิคได้พบกับบลิซ เดอะแคท ซึ่งในตอนแรกเบลซนั้นได้คุยกับโซนิคไม่กี่คำก่อนแยกกันและมาพบกับที่ฉากเดดไลน์ ซึ่งเบลซต้องการให้โซนิคหลีกทางตน เพราะเธอไม่เชื่อว่าจะมีใครสามารถแก้ปัญหาของเธอได้ แต่ทว่าหลังจากที่โซนิคชนะเบลซ (หรือเบลซชนะถ้าเล่นเนื้อเรื่องของเบลซ) เธอจะยอมเปิดใจให้กับโซนิคและพรรคพวก และหลังจากที่เอาชนะดร.เอ็กแมนและเอ็กแมนเนกะ ทั้งสองก็สัญญาจะมาพบกันใหม่ ซึ่งแสดงถึงความเป็นเพื่อนของทั้งสอง
เจ้าหญิงเอลิเซ่ในโซนิคเดอะเฮดจ์ฮ็อก (2006)เป็นตัวละครมนุษย์เพียงไม่กี่คนในเรื่องที่โซนิคมีสัมพันธ์อันดีด้วย ซึ่งหลังจากที่โซนิคตาย เธอได้จูบโซนิคและทำให้ฟื้นขึ้นมาเป็นซูเปอร์โซนิค อย่างไรก็ดีความสัมพันธ์ของทั้งสองไม่สามารถดำเนินต่อไปได้ เพราะกาลเวลาได้เปลี่ยนแปลงทำให้ความทรงจำของทั้งสองโดนลบออก (ตามหลักการของเวลาตามเนื้อเรื่อง)
ในโซนิคเอกซ์ หลังจากโซนิคมายังโลกอีกใบหนึ่งและได้พบกับคริสโตเฟอร์ ธอร์นไดค์ เขาได้อาศัยอยู่ในบ้านของคริส ซึ่งโซนิคนั้นก็กลายเป็นเพื่อนกับคริส ซึ่งคริสนั้นชอบโซนิคมาก จนหลายๆครั้งคริสก็พยายามช่วยเหลือโซนิคในหลายๆด้านเท่าที่ทำได้ จนกระทั่งถึงกับพยายามห้ามไม่ให้โซนิคกลับโลกของตนเองเพราะความผูกพันนั้นเอง แต่หลังจากที่โซนิคกลับไปแล้วคริสก็ได้เติบโตขึ้นและทำงานด้านวิทยาศาตร์ด้วยเป้าหมายเพียงอย่างเดียว "ไปหาพวกโซนิคที่ดาวของเขา" ซึ่งในระหว่างที่ดำเนินเรื่องในโซนิคเอกซ์นั้นคริสมักจะเป็นฝ่ายที่ต้องให้โซนิคช่วย เมื่อเจอกันอีกครั้งในฤดูกาลที่ 3 เขาจึงพยายามที่จะเป็นฝ่ายช่วยโซนิค ไม่ว่าจะเป็นการสร้างยานบลูไทฟูน, สร้างแหวนรูปแบบต่างๆสำหรับโซนิค
ส่วนตัวละครอื่นๆที่ไม่ได้เกี่ยวข้องโดยตรงกับโซนิค (บิ๊ก, เคออติกซ์และตัวละครรองอื่นๆ) ถึงแม้พวกเขาจะไม่ใช่เพื่อนกับโซนิคแต่ก็ไม่ได้อยู่ฝ่ายศัตรู ซึ่งเท่ากับเป็นมิตรกับพวกโซนิคนั่นเอง
ในโซนิคอันลีช ระหว่างที่โดนคำสาปพลังแห่งหมาป่าอยู่นั้น โซนิคได้เป็นเพื่อนกับ ชิพ ภูตจิ๋วที่ถูกเปิดเผยว่าเป็นที่ผนึกของไกอา ปีศาจที่จะออกมาทำลายโลก ทุกๆหมื่นปี ก่อนจะต้องจากลากัน หลังจากชิพตัดสินใจสละชีวิตตัวเอง เพื่อช่วยโซนิคที่ถูกทำร้าย
ใน โซนิคคัลเลอร์ และ ลอสต์เวิร์ด โซนิคได้พบกับวิสบ์ มนุษย์ต่างดาวที่มีพลังในการใช้สีสัน และ กลายเป็นมิตรกันหลังจากช่วยพวกเขาจากการถูกดร.เอ็กแมนเอาพลังไปใช้
ใน โซนิคเจเนเรชั่น โซนิคได้พบกับตัวเองในยุคคลาสสิคและร่วมมือกันพาเพื่อนที่ถูกลักพาตัวไปขังไว้ตามกาลเวลาและจัดการกับดร.เอ็กแมนได้
ใน โซนิค ฟรอนเทียร์ส โซนิคได้ค้นพบว่าตัวเองหลุดมาอยู่บนเกาะที่เรียกว่า สตาร์ฟอลไอร์เลิ่น ที่ ๆ มีเอไอปริศนานาม "เซจ" คอยควบคุมและขัดขวางโซนิคจากการช่วยเหลือเพื่อน ๆ ที่กระจัดกระจายกลายเป็นฐานข้อมูลของเกาะไป
ศัตรูและคู่แข่ง
โซนิคมีศัตรูสำคัญคือดร.เอ็กแมน ในช่วงแรกๆนั้นดร.เอ็กแมนมีเป้าหมายจะครองโลกโดยใช้คาออสเอเมอรัลด์ ในเกมต่อๆมาเขาได้เพิ่มเป้าหมายที่จะกำจัดโซนิคดังเห็นในหลายๆเกม (โซนิคฮีโร่ส์, โซนิคไรเดอร์ส) ซึ่งดร.เอ็กแมนมักจะส่งคำท้าทายไปยังพวกโซนิคให้มาสู้กับตน อย่างไรก็ดีถึงแม้ดร.เอ็กแมนจะอยู่ในฐานะฝ่ายศัตรูและดร.เอ็กแมนเคยทำร้ายโซนิคหลายๆครั้ง แต่โซนิคก็เคยช่วยเหลือและให้ความร่วมมือกับดร.เอ็กแมนเมื่อถึงเหตุจำเป็น (โซนิคแอดเวนเจอร์ 2, โซนิคฮีโร่ส์, โซนิคแอดวานซ์ 3, โซนิคเอกซ์ ฤดูกาลที่ 3) อีกทั้งเขาเองก็ไม่เคยทำร้ายดร.เอ็กแมนจนถึงแก่ชีวิตหรือได้รับบาดเจ็บหนักเลย อีกทั้งทุกครั้งที่โซนิคเข้าขัดขวางแผนการของดร.เอ็กแมน เขามักจะยิ้มและพูดในแง่ดีซึ่งแสดงให้เห็นว่าเขาสนุกกับการได้ขัดขวางแผนการเหล่านั้น
ในโซนิคเอกซ์ฤดูกาลที่ 3 โซนิคและพรรคพวกได้มีศัตรูเพิ่มขึ้นมาคือเมทาเร็กซ์ โดยมีหัวหน้าชื่อดาร์คโอ้ก ซึ่งดาร์คโอ้กต้องการใช้พลังของคาออสเอเมอรัลด์ในการครองจักรวาล จนให้โซนิคและพรรคพวกต้องเดินทางไปยังอวกาศและไปจัดการกับพวกเมทาเร็กซ์ ซึ่งโซนิคนั้นเคยพ่ายแพ้ต่อดาร์คโอ้กมาแล้วครั้งหนึ่ง ทำให้ดาร์คโอ้กนั้นกลายเป็นศัตรูของโซนิค อีกทั้งดาร์คโอ้กเคยทำร้ายคริสจนทำให้โซนิคต้องระเบิดพลังความแค้นออกมา
แบล็คดูมก็เป็นศัตรูของโซนิคในชาโดว์เดอะเฮดจ์ฮ็อก (ถึงแม้ผู้เล่นจะควบคุมเขาไม่ได้ก็ตาม) โซนิคมองแบล็คดูมในฐานะศัตรูเพราะการกระทำของของแบล็คดูม
ในส่วนของคู่แข่งนั้น คู่แข่งคนแรกของโซนิคนั้นคือเมตัลโซนิค ซึ่งโซนิคต้องปะทะกับเมตัลโซนิคหลายต่อหลายครั้งตั้งแต่โซนิคเดอะเฮดจ์ฮ็อก 2 มาจนถึง โซนิคฮีโร่ส์ ซึ่งในภาคฮีโร่ส์เมตัลโซนิคพยายามเลียนแบบพลังของโซนิคและเรียกโซนิคว่า "ตัวจำลองจอมปลอม" ภายหลังจากที่ซูเปอร์โซนิคชนะเขาได้ เขาก็ตะโกนว่า "ข้าคือโซนิค.....โซนิคตัวจริง" แสดงให้เห็นว่าจากการกำเนิดในฐานะหุ่นยนต์เลียนแบบโซนิค ทำให้เมตัลโซนิคเชื่อว่าเขาเองคือโซนิค
ชาโดว์ เดอะเฮดจ์ฮ็อก คือคู่แข่งคนต่อมาของเขา เพราะการที่เป็นเม่นเหมือนกัน หน้าตาที่คล้ายกัน (ส่วนหัวของชาโดว์จะมีลักษณะคล้ายๆกับซูเปอร์โซนิค เพราะเจอรัลด์ โรบ็อทนิกนำแบบซูเปอร์โซนิคมาจากภาพฝาผนังโบราณในฮิดเดนพาเลซ) รวมทั้งโซนิคเคยแพ้ต่อคาออสคอนโทรลของชาโดว์ ทำให้เขามุ่งมั่นที่จะคิดบัญชีและชนะชาโดว์อีกครั้ง ซึ่งเขาทำได้และสามารถใช้คาออสคอนโทรลได้ จึงอาจจะกล่าวได้ว่าทักษะคาออสคอนโทรลของโซนิคนั้นเขาได้เลียนแบบจากชาโดว์ แต่ในท้ายที่สุดแล้วโซนิคกับชาโดว์ก็ต้องร่วมมือกันในการสู้กับศัตรูตัวจริงของเกมเสมอๆ (ไบโอลิซาร์ดในโซนิคแอดเวนเจอร์ 2, เมตัลโซนิคในโซนิคฮีโร่ส์)
คู่แข่งอีกคนหนึ่งของเขานั้นคือเจ็ท เดอะฮอคว์ ของกลุ่มบาบิลอนโร้กส์ ซึ่งปรากฏในโซนิคไรเดอร์ส ในตอนที่เจอหน้ากันครั้งแรกเจ็ทสามารถเอาชนะโซนิคได้ แต่โซนิคก็ชนะคืนได้ในสนามสวนบาบิลอน ซึ่งหลังจากชนะจินนี่ในตอนท้ายของเกมแล้ว เจ็ทยอมรับว่าโซนิคเร็วกว่าตนแต่ก็พูดทิ้งท้ายไว้ว่าถ้าเจอกันอีก เขาจะเป็นฝ่ายชนะ
สำหรับซิลเวอร์ เดอะเฮดจ์ฮ็อกในโซนิคเดอะเฮดจ์ฮ็อก (2006) เขาปรากฏตัวมาเพื่อฆ่าโซนิคเพราะเชื่อว่าโซนิคคือ "กลไลอบิลิส" ซึ่งจะปลอดปล่อยอสูรมาเพื่อจะทำลายล้างโลก ภายหลังจากจบเกมและเส้นเวลาแปรเปลี่ยนกลับมาเป็นดังเดิม ทั้งสองพบกันอีกครั้งในโซนิคริวัลส์โดยที่ต่างฝ่ายต่างไม่รู้จักกันแต่ก็ช่วยเหลือกันในท้ายที่สุด
โดยรวมแล้วตัวละครเกือบทุกตัวที่เกี่ยวข้องกับโซนิคต่างก็เป็นมิตรและเพื่อนเขาแทบทั้งสิ้น ทั้งนี้ทั้งนั้นนิสัยของโซนิคมักจะมองโลกในแง่ดีทำให้เขาไม่เคยมองใครในฐานะศัตรูเลย (กระทั่งชาโดว์) แต่เพราะโซนิคเป็นคนที่ไม่ชอบยอมแพ้ใครและชอบที่จะทำความดี เขาจึงมักต้องรับหน้าที่ปราบเหล่าร้ายต่างๆ
ใน โซนิคฟอร์เซ็ส เหล่าตัวละครในอดีตที่เคยเป็นมิตรกับโซนิค หรือเป็นศัตรู คาออส (โซนิคแอดเวนเจอร์), ชาโดว์ (โซนิคแอดเวนเจอร์2), เมตัลโซนิค (โซนิคเดอะเฮดจ์ฮ็อก ซีดี และ โซนิคฮีโร่ส์), ซาวอก (โซนิคเดอะลอสต์เวิลด์) ได้กลับมารวมตัวอีกครั้งเพื่อจัดการโซนิคและเหล่ากองกำลังที่จะพิทักษ์โลกจากดร.เอ็กแมนที่สามารถยึดครองโลกแล้วเกือบทุกส่วน โดยการนำของ อินฟินิท ศัตรูใหม่ที่มีพลังเหนือกว่าครั้งไหนๆ และเป็นกุญแจสำคัญที่ทำให้ดร.เอ็กแมนสามารถยึดครองโลกได้ในที่สุด
ใน โซนิคฟรอนเทียร์ส ศัตรูใหม่ที่โซนิคต้องเผชิญคือ เซจ ปัญญาประดิษฐ์ที่มาในร่างของเด็กหญิงที่มีพลังบางอย่างและพยายามจะขับไล่โซนิคออกจาเกาะร้างที่ห่างไกลไร้สิ่งมีชีวิตอาศัยเรียกว่า "สตาร์ฟอล ไอร์เลิน"
เพลงประจำตัว
โซนิคมีเพลงประจำตัวตั้งแต่เข้าสู่ภาคโซนิคแอดเวนเจอร์เป็นต้นมาซึ่งเพลงของเขาจะออกลักษณะเพลงร็อก ส่วนในการ์ตูนอเมริกัน เพลงของเขามักจะได้ชื่อว่า Fastest Thing Alive (สิ่งมีชีวิตที่เร็วที่สุด)
เจ้าผู้อารักขา
เจ้าผู้อารักขา (Lord Protector) เป็นตำแหน่งเฉพาะที่ใช้ในอังกฤษในฐานะผู้นำของประเทศซึ่งใช้ได้สองความหมายในช่วงเวลาในประวัติศาสตร์สองสมัย
ผู้สำเร็จราชการแทนพระองค์
ตำแหน่ง “เจ้าผู้อารักขา” เดิมใช้สำหรับเจ้านายหรือขุนนางคนใดคนหนึ่งที่ได้รับอำนาจให้เป็นผู้สำเร็จราชการแทนพระองค์ (ซึ่งมิใช่ตำแหน่งสำหรับคณะบุคคลที่มีหน้าที่เป็นคณะผู้สำเร็จราชการแทนพระองค์ (Regency council) ขณะที่พระมหากษัตริย์ยังทรงพระเยาว์เกินกว่าที่จะทรงปกครองด้วยพระองค์เองได้
เจ้าผู้อารักขาอังกฤษคนสำคัญ เช่น
เจ้าผู้อารักขาสกอตแลนด์คนสำคัญ เช่น
สมัยเครือจักรภพแห่งอังกฤษ
ครอมเวลล์ผู้บุตร, ผู้สืบทอดตําแหน่งต่อจากบิดาในเดือนกันยายน ค.ศ. 1658, ดำรงตำแหน่งอยู่เพียงแปดเดือน ก่อนที่จะลาออกจากตําแหน่งในเดือนพฤษภาคม ค.ศ. 1659 ตามมาด้วยการก่อตั้งสภาแห่งรัฐ ขึ้นมาอีกครั้ง และจบลงด้วยการ การฟื้นฟูราชวงศ์อังกฤษ โดยรัฐสภาอัญเชิญ พระเจ้าชาลส์ที่ 2 ให้กลับมาครองราชย์เป็นพระมหากษัตริย์อังกฤษ
ท่าน้ำ
ท่าน้ำ (pier) เป็นสิ่งก่อสร้างยกระดับในแหล่งน้ำ ตรงแบบมีเสาเข็มหรือเสาค้ำจุน สะพาน ท่าน้ำอาจรองรับสิ่งก่อสร้างและทางเดินทั้งหมด โครงสร้างเปิดของท่าน้ำทำให้น้ำขึ้นลงและกระแสน้ำไหลได้โดยส่วนใหญ่ไม่ถูกขัดขวาง ขณะที่รากฐานแข็งกว่าของเขื่อนเทียบเรือ (quay) หรือเสาเข็มที่เว้นช่องใกล้กันของท่าเทียบเรือ (wharf) สามารถใช้เป็นกำแพงกันคลื่น (breakwater) ได้ ฉะนั้นจึงมีความเสี่ยงตกตะกอน (silting) มากกว่า ท่าน้ำสามารถมีขนาดและความซับซ้อนต่างกันได้ตั้งแต่สิ่งก่อสร้างไม้น้ำหนักเบาจนถึงสิ่งก่อสร้างสำคัญที่มีขนาดกว่า 1,600 เมตร
การก่อสร้างท่าน้ำเพื่อความมุ่งหมายหลายประการ และเนื่องจากความมุ่งหมายเหล่านี้มีความแปรผันตามภูมิภาคต่าง ๆ คำว่า "ท่าน้ำ" จึงมักมีความหมายแตกต่างกันในส่วนต่าง ๆ ของโลก ฉะนั้น ในทวีปอเมริกาเหนือและประเทศออสเตรเลีย ซึ่งท่าเรือจำนวนมากสร้างบนแบบจำลองท่าน้ำหลายท่าจนเมื่อเร็ว ๆ นี้ คำนี้จึงส่อความหมายถึงอาคารสำหรับจัดการสินค้าปัจจุบันหรืออดีต ในทางกลับกัน ในทวีปยุโรป ซึ่งท่าเรือมักใช้แอ่งและเขื่อนเทียบเรือริมแม่น้ำมากกว่าท่าน้ำ คำนี้จึงสัมพันธ์กับภาพลักษณ์ท่าน้ำสุขารมณ์ (pleasure pier) เหล็กหล่อสมัยวิกตอเรียมากกว่า
สมาคมฟุตบอลหมู่เกาะแฟโร
สมาคมฟุตบอลหมู่เกาะแฟโร (Fótbóltssamband Føroya; Færøernes fodboldforbund, Faroe Islands Football Association, หรือ FSF) เป็นหน่วยงานที่กำกับดูแลฟุตบอลในประเทศหมู่เกาะแฟโร มีสำนักงานใหญ่ตั้งอยู่ที่ทอร์สเฮาน์ ก่อตั้งเมื่อปี พ.ศ. 2522 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสหภาพสมาคมฟุตบอลยุโรป (ยูฟ่า) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติหมู่เกาะแฟโร
พ.ศ. 486
พุทธศักราช 486 ใกล้เคียงกับ ก่อน คริสต์ศักราช 58
ดาวเคราะห์พ้นดาวเนปจูน
จากการค้นพบดาวเนปจูนในปี พ.ศ. 2389 มีการคาดการณ์ว่าอาจมีดาวเคราะห์อีกดวงอยู่พ้นวงโคจรของดาวเนปจูนออกไป การสำรวจเริ่มขึ้นตอนกลางคริสต์ศตวรรษที่ 19 และได้รับความสนใจสูงสุดตอนต้นคริสต์ศตวรรษที่ 20 เมื่อเปอร์ซิวัล โลเวลล์ประกาศถึงภารกิจการหาดาวเคราะห์ X โลเวลล์เสนอสมมติฐานดาวเคราะห์ X เพื่ออธิบายถึงความคลาดเคลื่อนปรากฏในวงโคจรดาวเคราะห์ยักษ์ โดยเฉพาะวงโคจรของดาวยูเรนัสและดาวเนปจูน ซึ่งคาดการณ์ว่าความโน้มถ่วงของดาวเคราะห์ดวงที่เก้าขนาดใหญ่อาจรบกวนดาวยูเรนัสเพียงพอที่จะทำให้วงโคจรเกิดความคลาดเคลื่อนอย่างชัดเจน
การค้นพบดาวพลูโตของไคลด์ ทอมบอ ในปี พ.ศ. 2473 ทำให้สมมติฐานของโลเวลล์ถูกต้องและดาวพลูโตได้รับสถานะเป็นดาวเคราะห์ดวงที่เก้าอย่างเป็นทางการ ในปี พ.ศ. 2521 นักดาราศาสตร์สรุปว่าดาวพลูโตมีความโน้มถ่วงน้อยเกินไปที่จะส่งผลกระทบต่อดาวเคราะห์ยักษ์ได้ ทำให้มีการค้นหาดาวเคราะห์ดวงที่สิบขึ้น แต่การค้นหาก็เว้นระยะไปในช่วงคริสต์ทศวรรษ 1990 เมื่อยานวอยเอจเจอร์ 2 พบว่าความคลาดเคลื่อนของวงโคจรดาวยูเรนัสนั้น เกิดจากการให้ค่ามวลของดาวเนปจูนสูงเกินไป หลังจากปี พ.ศ. 2535 การค้นพบวัตถุน้ำแข็งขนาดเล็กที่มีวงโคจรคล้ายหรือกว้างกว่าดาวพลูโตได้นำไปสู่ข้อสงสัยที่ว่าดาวพลูโตยังควรจะจัดให้เป็นดาวเคราะห์อยู่หรือควรจะจัดให้อยู่กับกลุ่มวัตถุน้ำแข็งเหล่านั้น เหมือนกับดาวเคราะห์น้อยที่จัดแยกเป็นประเภทต่างหาก ถึงแม้ว่าจะมีดาวเคราะห์น้อยขนาดใหญ่ซึ่งผ่านการสำรวจในขั้นต้นแล้วว่าควรจะจัดให้เป็นดาวเคราะห์ ในปี พ.ศ. 2549 สหพันธ์ดาราศาสตร์สากลได้จัดกลุ่มให้ดาวพลูโตและดาวอื่น ๆ ที่มีขนาดใหญ่เป็นดาวเคราะห์แคระ ทำให้ดาวเนปจูนกลายเป็นดาวเคราะห์ที่อยู่ไกลที่สุดในระบบสุริยะ
ทุกวันนี้สมาคมดาราศาสตร์ส่วนใหญ่ทั่วโลกยืนยันว่า ดาวเคราะห์ X ไม่มีอยู่จริง แต่บางส่วนก็ยังคงยืนยันว่าดาวเคราะห์ X นี้มีอยู่จริงเพื่ออธิบายความผิดปกติที่สังเกตได้ในบริเวณรอบนอกของระบบสุริยะ ในวัฒนธรรมสมัยนิยม หรือกระทั่งนักดาราศาสตร์บางคน ดาวเคราะห์ X ยังคงเป็นตัวแทนสำหรับดาวเคราะห์ที่ยังไม่ถูกค้นพบในระบบสุริยะชั้นนอก โดยไม่คำนึงถึงสมมติฐานของโลเวลล์ วัตถุพ้นดาวเนปจูนอื่นๆ ก็ยังเคยได้รับการขนานนามว่าเป็นดาวเคราะห์ X บนพื้นฐานของหลักฐานที่แตกต่างกัน จนถึงวันที่ 24 มีนาคม พ.ศ. 2557 การสังเกตโดยผ่านกล้องโทรทรรศน์ไวซ์ ได้ให้ข้อมูลว่าอาจมีความเป็นไปได้ที่วัตถุขนาดเท่าดาวเสาร์จะอยู่ในบริเวณ 10,000 หน่วยดาราศาสตร์ และวัตถุขนาดเท่าดาวพฤหัสบดีหรือใหญ่กว่า จะอยู่ในบริเวณ 26,000 หน่วยดาราศาสตร์ออกไป
การสังเกตช่วงแรก
ในคริสต์ศตวรรษ 1840 อูร์แบ็ง เลอ แวรีเย นักคณิตศาสตร์ชาวฝรั่งเศส ใช้กลศาสตร์แบบฉบับเพื่อคำนวณถึงความคลาดเคลื่อนของวงโคจรดาวยูเรนัส และสันนิษฐานว่ามันเกิดจากแรงโน้มถ่วงของดาวเคราะห์ที่ยังไม่ค้นพบ เขาได้คำนวณตำแหน่งของดาวเคราะห์นั้น แล้วส่งผลการคำนวณไปให้ โยฮันน์ กอทท์ฟรีด กัลเลอ นักดาราศาสตร์ชาวเยอรมัน ในวันที่ 23 กันยายน พ.ศ. 2389 คืนต่อมาหลังจากที่กัลเลอได้รับจดหมาย เขาและไฮน์ริช ดาร์เรสท์ นักเรียนของเขา ค้นพบดาวเนปจูนในตำแหน่งที่เลอ แวรีเยได้คำนวณไว้ แต่ก็ยังพบว่า วงโคจรของดาวเคราะห์แก๊สยักษ์ยังคงคลาดเคลื่อน และได้นำไปสู่การค้นหาดาวเคราะห์ที่อยู่พ้นดาวเนปจูนออกไป
ก่อนการค้นพบดาวเนปจูน นักดาราศาสตร์เชื่อกันว่าดาวเคราะห์ดวงเดียวไม่เพียงพอที่จะอธิบายถึงความคลาดเคลื่อนได้ วันที่ 18 พฤศจิกายน พ.ศ. 2377 ทอมัส จอห์น ฮัสซี นักดาราศาสตร์ชาวบริติช ได้รายงานถึงการถกเถียงระหว่างเขาและอาเลอซี บูวาร์ด นักดาราศาสตร์ชาวฝรั่งเศส กับ จอร์จ บิดเดลล์ ไอรี นักดาราศาสตร์ชาวบริติช ฮัสซีรายงานว่าเมื่อเขาได้เสนอว่าการที่ดาวยูเรนัสมีวงโคจรที่ไม่ตรงกับการคำนวณนั้น เกิดจากแรงโน้มถ่วงของดาวเคราะห์อีกดวงหนึ่งที่ยังไม่ค้นพบต่อบูวาร์ด บูวาร์ดตอบกลับมาว่าเขาก็มีความคิดแบบเดียวกัน และได้ปรึกษากับพีเทอร์ อันเดรียส ฮันเซิน ผู้อำนวยการหอดูดาวซีแบร์กในก็อตธา เกี่ยวกับประเด็นนี้แล้ว ฮันเซินได้แสดงความคิดเห็นว่า วัตถุเดียวไม่อาจอธิบายได้ถึงความคลาดเคลื่อนในการเคลื่อนที่ของดาวยูเรนัสได้ และคาดว่าจะต้องมีดาวเคราะห์ที่อยู่พ้นจากดาวยูเรนัสออกไปอีกสองดวง
ในปี พ.ศ. 2391 ฌัก บาบีแน คัดค้านต่อการคำนวณของเลอ แวรีเย ที่ได้คำนวณออกมาว่ามวลของดาวเนปจูนน้อยกว่าและวงโคจรของมันใหญ่กว่าที่ตัวเขาเองได้ทำนายไว้ บาบีแนตั้งสมมติฐานไว้ว่าจะต้องมีดาวเคราะห์อีกดวงนึง ซึ่งมีมวลอย่างน้อย 12 เท่าของโลกอยู่พ้นวงโคจรของดาวเนปจูนออกไป เขาได้ให้ชื่อดาวเคราะห์นั้นว่า "ไฮพีเรียน" เลอ แวรีเย ประณามต่อสมมติฐานของบาบีแนว่า มันเปล่าประโยชน์ที่จะต้องมาคำนวณหาตำแหน่งของดาวเคราะห์อีกดวง เพียงเพราะสมมติฐานที่เกินจริง
ในปี พ.ศ. 2393 เจมส์ เฟอร์กูสัน ผู้ช่วยนักดาราศาสตร์ของหอดูดาวกองทัพเรือสหรัฐอเมริกา ได้บันทึกไว้ว่าเขา "สูญเสีย" การติดตามดาวฤกษ์ดวงหนึ่งที่ชื่อว่า GR1719k ซึ่งร้อยโทแมธิว เมารี ผู้กำกับการของหอดูดาวกองทัพเรือสหรัฐอเมริกา เชื่อว่ามันเป็นหลักฐานของดาวเคราะห์ดวงใหม่ การค้นหาต่อๆมา ไม่สามารถที่จะหา "ดาวเคราะห์" ดวงนั้น ในตำแหน่งที่แตกต่างกันได้ และในปี พ.ศ. 2421 ซีเอชเอฟ ปีเตอส์ ผู้อำนวยการหอดูดาแฮมิลตันคอลเลจในนิวยอร์ก ได้แสดงให้เห็นว่าดาวฤกษ์ดวงนั้นมิได้หายไป แต่เกิดจากความผิดพลาดของตัวมนุษย์เอง
ในปี พ.ศ. 2422 กามิล ฟลามารียง ได้บันทึกว่าดาวหาง 1862 III และ 1889 III มีค่าความเยื้องโคจร 47 และ 49 หน่วยดาราศาสตร์ตามลำดับ เขาเสนอว่าพ้นดาวเนปจูนออกไป ยังมีดาวเคราะห์ที่ดึงดาวหางพวกนี้ให้มีวงโคจรเป็นวงรี จากหลักฐานนี้ทำให้ นักดาราศาสตร์ จอร์จ ฟอร์เบส สรุปได้ว่าจะต้องมีดาวเคราะห์ 2 ดวงที่พ้นดาวเนปจูนออกไป เขาคำนวณบนพื้นฐานของข้อเท็จจริงของดาวหางสี่ดวงที่มีค่าความเยื้องประมาณ 100 หน่วยดาราศาสตร์ และอีกหกดวงที่ความเยื้องประมาณ 300 หน่วยดาราศาสตร์ สมบัติของวงงโคจรของดาวเคราะห์พ้นดาวเนปจูนคู่ สมบัติเหล่านี้ถูกทำให้อิสระมากขึ้นโดยนักดาราศาสตร์อีกคนหนึ่งที่ชื่อว่าเดวิด เพก ทอดด์ เขายังเสนอต่อคนอื่นๆว่า สมบัตินี้อาจไม่เป็นจริง ถึงอย่างนั้น ข้อถกเถียงเกี่ยวกับวงโคจรดาวหางก็ยังคงคลุมเครือเกินกว่าที่จะสรุปออกมาเป็นคำตอบที่ชัดเจนได้
ในปี พ.ศ. 2443 และ พ.ศ. 2444 วิลเลียม เฮนรี พิกเกอร์ริง ผู้อำนวยการหอดูดาวฮาร์วาร์ดคอลเลจได้เริ่มการสำรวจหาดาวเคราะห์พ้นดาวเนปจูนสองครั้ง โดยครั้งแรก เริ่มโดย ฮันส์ เอมิล เลา นักดาราศาสตร์ชาวเดนมาร์ก ผู้ซึ่งเคยศึกษาการโคจรของดาวยูเรนัสตั้งแต่ พ.ศ. 2233 ถึง พ.ศ. 2438 เขาสรุปว่าดาวเคราะห์ดวงเดียวยังไม่เพียงพอต่อการอธิบายถึงความคลาดเคลื่อนของวงโคจรของมัน และตั้งสมมติฐานว่าตำแหน่งของดาวเคราะห์อีกสองดวงจะต้องมีอยู่อย่างแน่นอน การสำรวจครั้งที่สอง เริ่มโดยกาเบรียล ดาแย เสนอว่ามีดาวเคราะห์ดวงหนึ่งอยู่เลยออกไปที่ 47 หน่วยดาราศาสตร์ และมันเพียงพอที่จะอธิบายถึงความคลาดเคลื่อนได้แล้ว พิกเกอร์ริงเห็นด้วยที่จะเริ่มการค้นหาดาวเคราะห์ที่ว่านี้ แต่ว่าก็ไม่มีดวงใดถูกค้นพบ
ในปี พ.ศ. 2452 ทอมัส เจฟเฟอร์สัน แจ็คสัน ซี มีความเห็นว่า "จะต้องมีดาวเคราะห์ประมาณหนึ่ง สอง หรือาจจะสามดวงที่อยู่พ้นดาวเนปจูน" เขาได้ให้ชื่อดาวเคราะห์ดวงแรกว่า โอเชียนัส และเขายังให้ระยะทางของพวกมันที่ 42 56 และ72 หน่วยดาราศาสตร์จากดวงอาทิตย์ แต่เขาก็ไม่ได้กล่าวอะไรเกี่ยวกับที่มาของระยะทางเหล่านี้ และไม่มีการสำรวจใดๆ เพื่อระบุตำแหน่งพวกมัน
ในปี พ.ศ. 2454 เวนตาเทช พี. เคตาคาร์ นักดาราศาสตร์ชาวอินเดียได้เสนอถึงการมีอยู่ของดาวเคราะห์พ้นดาวเนปจูนสองดวง เขาให้ชื่อว่าพรหมและวิษณุ เขาได้ศึกษาเกี่ยวกับงานที่ปีแยร์-ซีมง ลาปลัสได้สำรวจไว้เกี่ยวกับดาวพฤหัสบดีและดาวเคราะห์ดวงอื่นๆไกลออกไป ดวงจันทร์ของกาลิเลโอสามดวง ได้แก่ ไอโอ ยูโรปา และแกนีมีด โคจรอยู่ในอัตราส่วน 1:2:4 ซึ่งเรียกกันว่าอัตราส่วนลาปลัส เคตาคาร์เสนอว่าดาวยูเรนัส ดาวเนปจูน และดาวเคราะห์พ้นดาวเนปจูนสมมติของเขานั้น โคจรในอัตราส่วนที่คล้ายกับของลาปลัส ผลการคำนวณของเขาได้ทำนายระยะทางเฉลี่ยของพรหมไว้ว่า 38.95 หน่วยดาราศาสตร์ และมีคาบโคจรอยู่ที่ 242.28 ปีโลก (อัตราส่วน 3:4 กับดาวเนปจูน) เมื่อดาวพลูโตถูกค้นพบในอีก 19 ปีต่อมา มันมีระยะทางเฉลี่ยอยู่ที่ 39.48 หน่วยดาราศาสตร์ และคาบโคจร 248 ปีโลก ซึ่งใกล้เคียงกับที่เคตาคาร์ทำนายไว้มาก (แต่ดาวพลูโตโคจรด้วยอัตราส่วน 2:3 กับดาวเนปจูน) เคตาคาร์ไม่ได้ทำนายสมบัติอะไรอย่างอื่นนอกจากระยะทางเฉลี่ยและคาบโคจรเลย และดาวเคราะห์ดวงที่สองก็ไม่ได้ถูกทำนายอะไรเช่นกัน
สงครามคาบสมุทร
ฝรั่งเศสยึดครองโปรตุเกสได้ไม่นานก็ต้องถอนกำลังออกจากโปรตุเกสในเดือนกุมภาพันธ์ ค.ศ. 1808 และหันไปโจมตีสเปนแทน โดยสามารถยึดบาร์เซโลนาได้ในวันที่ 29 กุมภาพันธ์ อย่างไรก็ตาม กองทัพสเปนที่มีทหารกว่าแสนนายยังอยู่ในภาวะอัมพาต เนื่องจากปัญหาความขัดแย้งการเมืองภายในประเทศทำให้ทหารอยู่ในภาวะขาดผู้นำ สามสัปดาห์ต่อมา การลุกฮือของประชาชนทำให้ในวันที่ 19 มีนาคม พระเจ้าการ์โลสที่ 4 ทรงยินยอมมอบราชสมบัติให้แก่เจ้าชายเฟอร์ดินานด์ พระราชโอรสของพระองค์ ความวุ่นวายในสเปนถูกระงับลงโดยกองพลของจ๊อคชิม มูรัท พร้อม ๆ กับการถอดพระเจ้าเฟอร์ดินานด์ที่ 7 ออกจากราชสมบัติ
อังกฤษซึ่งต่อต้านนโปเลียนอยู่เดิมแล้วนั้น เมื่อเห็นว่าชาวสเปนไม่ยอมรับทุกสิ่งทุกอย่างที่เป็นของนโปเลียน อังกฤษจึงคิดว่าตัวเองนั้นยืนอยู่ฝ่ายถูกต้องและมีความชอบธรรมและเริ่มที่จะแสวงหาพันธมิตร จึงเข้ามามีส่วนในสงครามครั้งนี้โดยการประกาศสงครามกับนโปเลียน โดยในเดือนสิงหาคม ค.ศ. 1808 กองทหารอังกฤษภายใต้บัญชาของพลโท เซอร์ อาร์เธอร์ เวลสลีย์ เริ่มตั้งมั่นในโปรตุเกส และผนึกกำลังกับสเปนและโปรตุเกส สงครามคาบสมุทรดำเนินไปจนกระทั่งสามารถเอาชนะนโปเลียนได้ในสงครามประสานมิตรครั้งที่หก นับเป็นการอุบัติขึ้นครั้งแรกของสงครามกองโจรขนาดใหญ่
กูเกิล แอนะลิติกส์
กูเกิล แอนะลิติกส์ (Google Analytics) เป็นบริการการวิเคราะห์เว็บไซต์ของกูเกิลสำหรับเก็บสถิติและรายงานการเข้าชมของผู้ใช้งานเว็บไซต์ ปัจจุบันเป็นแพลตฟอร์มในแบรนด์แพลตฟอร์มการตลาดของกูเกิล กูเกิลเปิดบริการนี้ในเดือนพฤศจิกายน ค.ศ. 2005 หลังซื้อกิจการของ เออร์ชิน
ณ ค.ศ. 2019 กูเกิล แอนะลิติกส์เป็นบริการการวิเคราะห์เว็บไซต์ที่มีผู้ใช้งานบนเว็บกว้างขวางที่สุด บริการนี้ยังคงอยู่ในการอัปเดตและปัจจุบันอยู่ในการวนซ้ำครั้งที่ 4 (GA4)
ตามคำแถลงของกูเกิล (มีนาคม ค.ศ. 2022) Universal Analytics จะหยุดเก็บข้อมูลในวันที่ 1 กรกฎาคม ค.ศ. 2023 โดยที่ กูเกิล แอนะลิติกส์ 4 จะเข้ามาแทนที่
สถิติที่เก็บในแอนะลิติกส์จะถูกส่งข้อมูลเมื่อมีผู้ใช้งานเข้าเว็บนั้นต่อครั้ง ภายหลังจากติดตั้งโค้ดสั้นๆ ที่เรียกว่า จาวาสคริปต์ไปใส่ไว้เพิ่มในส่วนหัวของโค้ด ข้อมูลจะถูกเก็บและนำไปแสดงผลในรูปแบบต่างๆ เช่นจำนวนผู้ใช้งาน การกระจายทางภูมิศาสตร์ของผู้งาน ระยะเวลาในการใช้งานเว็บไซต์ หรือการวิเคราะห์อย่างละเอียดในรูปแบบอื่น
พายุมู่หลัน
มู่หลัน เป็นชื่อพายุหมุนเขตร้อนในรายชื่อชุดที่ 5 ลำดับที่ 2 ของมหาสมุทรแปซิฟิกตะวันตกฝั่งเหนือ ส่งโดยประเทศจีน ชื่อพายุในลำดับนี้แต่แรกเริ่มเคยใช้ชื่อ ไหหม่า  มาก่อน แต่ถูกถอนออกไปในฤดูกาล 2559
พายุไหหม่านั้นอาจหมายถึง
ส่วนชื่อมู่หลันนั้น ในปัจจุบันยังไม่เคยถูกนำมาใช้เป็นชื่อพายุ
โครงการอาร์ทิมิส
โครงการอาร์ทิมิสเริ่มต้นในเดือนธันวาคม พ.ศ. 2560 โดยเป็นการปรับโครงสร้างองค์กรและความพยายามอย่างต่อเนื่องในการฟื้นฟูโครงการอวกาศของสหรัฐ ตั้งแต่ปี พ.ศ. 2552 เป้าหมายระยะสั้นที่ระบุไว้คือการพาผู้หญิงคนแรกลงเหยียบบนพื้นดวงจันทร์ วัตถุประสงค์ระยะกลางเป็นการจัดตั้งทีมสำรวจระหว่างประเทศและการตั้งฐานของมนุษย์อย่างยั่งยืนบนดวงจันทร์ วัตถุประสงค์ระยะยาวคือการวางรากฐานสำหรับบริษัทเอกชนในการสร้างเศรษฐกิจดวงจันทร์ และสุดท้ายการทำภารกิจโดยลูกเรือเพื่อไปยังดาวอังคารและไกลกว่านั้น
พ.ศ. 487
พุทธศักราช 487 ใกล้เคียงกับ ก่อน คริสต์ศักราช 57
โฮยา
อี โฮ-ดง (이호동; เกิด 28 มีนาคม ค.ศ. 1991 ) เป็นที่รู้จักกันดีในชื่อ โฮยา หรือ อี โฮ-ว็อน เป็นนักร้อง แร็ปเปอร์ นักแต่งเพลง นักเต้นและนักแสดงชาวเกาหลีใต้ เขาทำหน้าที่เป็นแร็ปเปอร์และนักร้องนำในบอยแบนด์อินฟินิต ตั้งแต่ปี ค.ศ. 2010 และกลุ่มย่อย อินฟินิตเอช ตั้งแต่ปี ค.ศ. 2013 จนกระทั่งออกจากอูลิมเอนเตอร์เทนเมนต์ ในปี ค.ศ. 2017 ในปี ค.ศ. 2018 โฮยาเปิดตัวศิลปินเดี่ยวเมื่อวันที่ 28 มีนาคมด้วยมินิอัลบั้มแรกชื่อ "Shower"
โฮยาเปิดตัวด้านการแสดงในละครเรื่อง รีพลาย 1997 (2012) และได้แสดงละครเรื่อง มายเลิฟลี่เกิร์ล (2014), แมสก์ (2558), สำนักงานส่องแสง (2560) และ สองตำรวจ (2560), เสน่ห์ปีศาจ (2018)
แหล่งข้อมูลอื่น
1991
ไอโซเมอร์เรขาคณิต
ไอโซเมอร์เรขาคณิต (geometric isomerism), ไอโซเมอริซึมซิส–ทรานส์ (cis-trans isomerism) หรือ configurational isomerism เป็นคำที่ใช้ในเคมีอินทรีย์ คำนำหน้า "ซิส" และ "ทรานส์" มาจากภาษาละติน แปลว่า "ด้านนี้ของ" และ "อีกด้านหนึ่งของ" ตามลำดับ ในทางเคมี ซิส ระบุว่าหมู่ฟังก์ชันอยู่ในด้านเดียวกันของห่วงโซ่คาร์บอน ในขณะที่ ทรานส์ บอกว่าหมู่ฟังก์ชันอยู่ในด้านตรงข้ามของห่วงโซ่คาร์บอน ไอโซเมอร์ซิส-ทรานส์ เป็นสเตอริโอไอโซเมอร์ (stereoisomers) ซึ่งเป็นคู่ของโมเลกุลที่มีสูตรโมเลกุลเดียวกัน แต่มีกลุ่มฟังก์ชันที่ถูกหมุนไปในทิศทางที่ต่างกันบนพื้นที่สามมิติ ในทางกลับกัน E–Z isomerism คือคำอธิบายแบบคอนฟิกุเรชันแบบสมบูรณ์ (absolute configuration) ของสเตอริโอเคมี ที่ใช้เฉพาะกับแอลคีนเท่านั้น โดยทั่วไป สเตอริโอไอโซเมอร์ มีพันธะคู่ที่ไม่หมุนหรืออาจมีโครงสร้างวงแหวนซึ่งการหมุนของพันธะถูกจำกัด หรือป้องกันไม่ให้หมุน ไอโซเมอร์ ซิส และ ทรานส์ เกิดขึ้นทั้งในโมเลกุลอินทรีย์และในสารเชิงซ้อนโคออร์ดิเนชั่นแบบอนินทรีย์ อย่างไรก็ตาม ซิส และ ทรานส์ descriptors ไม่ได้ถูกใช้สำหรับกรณีของคอนฟอร์เมชันนัลไอโซเมอริซึม (conformational isomerism) ซึ่งมีรูปแบบทางเรขาคณิตสองรูปที่สามารถเปลี่ยนรูปร่างได้ง่ายเช่น โครงสร้างแบบพันธะเดี่ยวที่ต่อกันเป็นโซ่เปิด จะใช้คำว่า "syn" และ "anti" แทน
สหภาพเคมีบริสุทธิ์และเคมีประยุกต์ระหว่างประเทศ (IUPAC) จัดให้คำว่า "ไอโซเมอร์เรขาคณิต" เป็นคำพ้องความหมายของ "ไอโซเมอริซึมซิส–ทรานส์"
เคมีอินทรีย์
เมื่อหมู่แทนที่ (substituent groups) ถูกจัดเรียงไปในทิศทางเดียวกัน ไดอะสเตอริโอเมอร์ (diastereomer) จะถูกเรียกว่า ซิส ในขณะที่เมื่อ หมู่แทนที่ ถูกจัดเรียงไปในทิศทางตรงกันข้าม ไดอะสเตอริโอเมอร์ จะถูกเรียกว่า ทรานส์ ตัวอย่างของไฮโดรคาร์บอนขนาดเล็กที่แสดง ไอโซเมอริซึมซิส-ทรานส์ คือ but-2-ene
สารประกอบอลิไซคลิก ก็สามารถแสดงลักษณะของไอโซเมอริซึมซิส-ทรานส์ได้ ตัวอย่างของไอโซเมอร์เรขาคณิตที่มีโครงสร้างวงแหวน ได้แก่ 1,2-dichlorocyclohexane:
รายชื่อผลงานของฮโยมิน
รายชื่อผลงานของนักร้องชาวเกาหลีใต้ ฮโยมิน เกิร์ลกรุปจากวงที-อารา เธอเปิดตัวเพลงเดี่ยวของเธอคือ "Love Suggestion" ในปี ค.ศ 2013
พ.ศ. 488
พุทธศักราช 488 ใกล้เคียงกับ ก่อน คริสต์ศักราช 56
ธนชัย ศักดิ์ชัยเจริญกุล
ธนชัย ศักดิ์ชัยเจริญกุล (เกิด 26 มิถุนายน พ.ศ. 2547) เป็นนักกีฬาไอซ์ฮอกกี้เยาวชนทีมชาติไทย โดยล่าสุดได้รับรางวัลชนะเลิศการแข่งขันรายการ 2022 IIHF Ice Hockey U20 Asia and Oceania Championship เมื่อวันที่ 25-2 กรกฎาคม 2565 โดยตลอดการแข่งขันยิงประตูได้ทั้งหมด 9 ประตู  ธนชัยยังเคยได้รับรางวัลชนะเลิศการแข่งขันไอซ์ฮอกกี้ รายการ South East Asia Youth Cup 2019 รุ่นเยาวชนชายอายุไม่เกิน 15 ปี เมื่อวันที่ 9-13 กันยายน 2562 โดยยิงประตูได้ทั้งหมด 8 ประตู โดยชนะเลิศรายการนี้มาแล้ว 3 ปี
ธนชัย ศักดิ์ชัยเจริญกุล เคยได้รับรางวัลเยาวชนดีเด่นแห่งชาติ ในความสามารถด้านกีฬาที่สร้างชื่อเสียงให้แก่ประเทศเมื่อปี พ.ศ. 2561 และ พ.ศ. 2564 ทางชมรมสร้างสรรค์พัฒนาเด็กและเยาวชนแห่งประเทศไทย ได้พิจารณาคัดเลือก ให้ได้รับรางวัล THAILAND MASTER YOUTH 2020-2021 (ครั้งที่ 3) เยาวชนต้นแบบสาขากีฬาและนันทนาการ
ในด้านการแสดง ธนชัย เริ่มแสดงละครทีวีเรื่องแรก คือเรื่อง รักร้าย ออกฉายทางช่อง One31 โดยรับบทเป็น บรรเทา ช่วงวัยรุ่น
ประวัติ
ธนชัย ศึกษาระดับชั้นอนุบาลที่โรงเรียนเลิศหล้า เกษตรนวมินทร์ ต่อมาระดับประถมศึกษาปีที่ 1-5 ที่โรงเรียนเซนต์คาเบรียล ชั้นมัธยมที่โรงเรียนนานาชาติแองโกลสิงคโปร์ สุขุมวิท 64 ปัจจุบันเข้าศึกษาระดับอุดมศึกษาที่ คณะเศรษฐศาสตร์ มหาวิทยาลัยเกษตรศาสตร์ รุ่น 81
ผลงาน
ล่าสุดธนชัยเข้าร่วมกันแข่งขันรายการฮอกกี้น้ำแข็งแห่งเอเชีย รุ่นอายุไม่เกิน 20 ปี "2022 IIHF Ice Hockey U20 Asia and Oceania Championship" ระหว่างวันที่ 25-2 กรกฎาคม 2565 ที่ประเทศไทย โดยในรอบชิงชนะเลิศ ประเทศไทยชนะสิงคโปร์ 4 ต่อ 3 โดยธนชัยทำได้ 3 ประตู
ธนชัยเข้าร่วมการแข่งขันฮอกกี้น้ำแข็งเยาวชนชิงชนะเลิศสโมสรแห่งเอเชีย รายการ "แบงคอกฟลาย ไอซ์ฮอกกี้ ทัวร์นาเม้น 2019" ระหว่างวันที่ 6-8 มิ.ย.2562 ที่เดอะริงค์ ไอซ์ อารีน่า เซนทรัลพระราม 9 ในรุ่นอายุไม่เกิน 16 ปี เล่นในนามทีม แคนสตาร์ เรนเจอร์ ยิงได้ 4 ประตู และในรุ่นประชาชนแข่งขันในนามทีมธันเดอร์ และยิงได้ 2 ประตู
พ.ศ. 489
พุทธศักราช 489 ใกล้เคียงกับ ก่อน ค.ศ. 55
FGIN-127
FGIN-1-27 เป็นยาเสพติดออกฤทธิ์คลายกังวล ซึ่งทำหน้าที่เป็นส่วนแยกของอะโกนิสต์ที่ตัวรับเบนโซไดอะซิปีนซึ่งอยู่รอบนอก หรือที่เรียกว่า ไมโทคอนเดรีย 18 kDa ทรานสโลเคเตอร์โปรตีน หรือ TSPO ซึ่งมีส่วนทำให้เกิดการคลายกังวลโดยการกระตุ้นกระบวนการสเตียรอยโดเจเนซิสของนิวโรแอคทีฟสเตียรอยด์ ดังเช่น สารอัลโลเพรคนาโนโลน
พฤศจิกายน พ.ศ. 2564
พฤศจิกายน พุทธศักราช 2564 เป็นเดือนที่ 11 ของปี พ.ศ. 2564 วันแรกของเดือนเป็นวันจันทร์ วันสุดท้ายของเดือนเป็นวันอังคาร
พายุเมอารี
เมอารี เป็นชื่อพายุหมุนเขตร้อนในรายชื่อชุดที่ 5 ลำดับที่ 3 ของมหาสมุทรแปซิฟิกตะวันตกฝั่งเหนือ ส่งโดยประเทศเกาหลีเหนือ
พายุเมอารีนั้นอาจหมายถึง
พ.ศ. 490
พุทธศักราช 490 ใกล้เคียงกับ ก่อน คริสต์ศักราช 54
ยูเอ็นบี (วงดนตรีเกาหลีใต้)
ยูเอ็นบี ( เกาหลี : 유앤비 อังกฤษ : UNB หรือ U.N.B ) เป็นวงโปรเจกซ์บอยกรุ๊ป จากรายการเรียลลิตี้ เดอะยูนิต ของช่องเคบีเอส เปิดโอกาสให้ไอดอลที่ยังไม่ประสบความสำเร็จมาแข่งขัน โดยมีระยะสัญญา 7 เดือน ประกอบไปด้วยสมาชิก 9 คน ดังนี้ จุน สมาชิกวง U-KISS, อึยจิน สมาชิกวง BIGFLO, โกโฮจอง สมาชิกวง HOTSHOT, ฟีลด็อก สมาชิกวง BIGSTAR, มาร์โค สมาชิกวง H.B.Y, จีฮันซล สมาชิกวง Newkidd และอดีตสมาชิกวง NCT, แดวอน อดีตสมาชิก MADTOWN, กีจุง IM และ ชาน สมาชิกวง A.C.E โดยกำหนดวันเดบิวต์ของพวกเขาคือวันที่ 7 เมษายน 2018 ชื่อแฟนคลับอย่างเป็นทางการ UNME (ยูแอนมี) และยุติการวงเมื่อเดือนมกราคม 2019
สมาคมฟุตบอลยิบรอลตาร์
สมาคมฟุตบอลยิบรอลตาร์ (Gibraltar Football Association, หรือ GFA) เป็นหน่วยงานที่กำกับดูแลฟุตบอลในประเทศยิบรอลตาร์ มีสำนักงานใหญ่ตั้งอยู่ที่ยิบรอลตาร์ ก่อตั้งเมื่อปี พ.ศ. 2438 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสหภาพสมาคมฟุตบอลยุโรป (ยูฟ่า) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติยิบรอลตาร์
พ.ศ. 491
พุทธศักราช 491 ใกล้เคียงกับ ก่อน ค.ศ. 53
จังหวัดชวากลาง
ชวากลาง หรือ จาวาเตองะฮ์ (Jawa Tengah; ꦗꦮꦠꦼꦔꦃ) เป็นจังหวัดหนึ่งของประเทศอินโดนีเซีย เมืองหลักคือเซอมารัง นับเป็นหนึ่งในจังหวัดทั้งหกของเกาะชวา ชวากลางมีจุดเด่นทั้งด้านวัฒนธรรม และทางการเมือง ยกยาการ์ตาเป็นส่วนสำคัญแห่งหนึ่งของชวากลาง อย่างไรก็ตาม ในเชิงการบริหารแล้ว เมืองนี้และพื้นที่โดยรอบเป็นพื้นที่พิเศษที่แยกต่างหาก นับตั้งแต่อินโดนีเซียประกาศเอกราช
จังหวัดชวากลางมีพื้นที่ 32,548.20 ตารางกิโลเมตร หรือประมาณหนึ่งในสี่ของพื้นที่เกาะชวา มีประชากร 31,820,000 (พ.ศ. 2548) จึงเป็นจังหวัดที่มีประชากรมากเป็นอันดับสามของอินโดนีเซีย รองจากชวาตะวันตกและชวาตะวันออก และมีประชากรประมาณหนึ่งในสี่ของเกาะ
หน่วยการบริหาร
พื้นที่จังหวัดชวาตะวันตกแบ่งออกเป็น 29 อำเภอหรือกาบูปาเต็น 6 นครหรือโกตา และ 576 ตำบลหรือเกอจามาตัน
• อำเภอกลาเต็น (Kabupaten Klaten)
• อำเภอการังอาญาร์ (Kabupaten Karanganyar)
• อำเภอกูดุซ (Kabupaten Kudus)
• อำเภอเกอบูเม็น (Kabupaten Kebumen)
• อำเภอเกินดัล (Kabupaten Kendal)
• อำเภอจีลาจัป (Kabupaten Cilacap)
• อำเภอเจอปารา (Kabupaten Jepara)
• อำเภอซราเก็น (Kabupaten Sragen)
• อำเภอซูโกฮาร์โจ (Kabupaten Sukoharjo)
• อำเภอเซอมารัง (Kabupaten Semarang)
• อำเภอเดอมัก (Kabupaten Demak)
• อำเภอเตอกัล (Kabupaten Tegal)
• อำเภอบันจาร์เนอการา (Kabupaten Banjarnegara)
• อำเภอบาญูมัซ (Kabupaten Banyumas)
• อำเภอบาตัง (Kabupaten Batang)
• อำเภอเบรอเบิซ (Kabupaten Brebes)
• อำเภอโบโยลาลี (Kabupaten Boyolali)
• อำเภอโบลรา (Kabupaten Blora)
• อำเภอปาตี (Kabupaten Pati)
• อำเภอปูร์บาลิงกา (Kabupaten Purbalingga)
• อำเภอปูร์โวเรอโจ (Kabupaten Purworejo)
• อำเภอเปอมาลัง (Kabupaten Pemalang)
• อำเภอมาเกอลัง (Kabupaten Magelang)
• อำเภอเร็มบัง (Kabupaten Rembang)
• อำเภอโวโนกีรี (Kabupaten Wonogiri)
• อำเภอโวโนโซโบ (Kabupaten Wonosobo)
• ซาลาตีกา (Salatiga)
• ซูราการ์ตา (Surakarta)
• เซอมารัง (Semarang; เมืองหลัก)
• เตอกัล (Tegal)
• เปอกาโลงัน (Pekalongan)
• มาเกอลัง (Magelang)
การประชุมใหญ่เบอร์ลิน
การประชุมใหญ่เบอร์ลิน (13 มิถุนายน – 13 กรกฎาคม ค.ศ. 1878) เป็นการประชุมของผู้แทนหกมหาอำนาจในเวลานั้น (รัสเซีย บริเตนใหญ่ ฝรั่งเศส ออสเตรีย-ฮังการี อิตาลีและเยอรมนี) จักรวรรดิออตโตมันและสี่รัฐบอลข่าน (กรีซ เซอร์เบีย โรมาเนียและมอนเตเนโกร) มีเป้าหมายเพื่อตัดสินดินแดนของรัฐในคาบสมุทรบอลข่านหลังสงครามรัสเซีย-ตุรกี ค.ศ. 1877–78 และสิ้นสุดลงด้วยการลงนามสนธิสัญญาเบอร์ลิน ให้แทนที่สนธิสัญญาซานสเตฟาโนซึ่งลงนามเมื่อสามเดือนก่อนระหว่างรัสเซียและจักรวรรดิออตโตมัน
นายกรัฐมนตรีเยอรมัน อ็อทโท ฟ็อน บิสมาร์ค ผู้นำการประชุมใหญ่ ยอมรับเพื่อทำให้คาบสมุทรบอลข่านมีเสถียรภาพ รับรองอำนาจของจักรวรรดิออตโตมันที่ลดลงและถ่วงดุลผลประโยชน์ของบริเตน รัสเซียและออสเตรีย-ฮังการี ขณะเดียวกันเขาพยายามลดการได้ประโยชน์ของรัสเซียในภูมิภาคและป้องกันการเกิดบัลแกเรียใหญ่ (Greater Bulgaria) ผลทำให้ดินแดนของออตโตมันในทวีปยุโรปลดลงอย่างมาก มีการตั้งบัลแกเรียเป็นราชรัฐเอกราชภายในจักรวรรดิออตโตมัน คืนรูเมเลียตะวันออกให้แก่ออตโตมันภายใต้การปกครองพิเศษและคืนภูมิภาคมาซิโดเนียให้แก่ออตโตมันซึ่งสัญญาว่าจะปฏิรูป
โรมาเนียได้รับเอกราชโดยสมบูรณ์ โดยถูกบีบให้มอบเบสซาราเบียบางส่วนให้รัสเซีย โรมาเนียได้นอร์ทเทิร์นตอบรูจา เซอร์เบียและมอนเตเนโกรได้รับเอกราชสมบูรณ์ในท้ายสุด แต่มีดินแดนเล็กลง ส่วนออสเตรีย-ฮังการียึดครองภูมิภาคแซนด์ซาค ออสเตรีย-อังการียังได้ควบคุมบอสเนียและเฮอร์เซโกวีนา และบริเตนได้ไซปรัส
ผลทีแรกได้รับการยกย่องว่าเป็นความสำเร็จใหญ่หลวงในการสร้างสันติภาพและการรักษาเสถียรภาพ ทว่า ในระยะยาว ความตึงเครียดระหว่างรัสเซียและออสเตรีย-ฮังการีทวีความรุนแรงขึ้น เช่นเดียวกับปัญหาเชื้อชาติในคาบสมุทรบอลข่าน การประชุมใหญ่มุ่งทบทวนสนธิสัญญาซานสเตฟาโนและคงคอนสแตนติโนเปิลให้อยู่ในมือของออตโตมัน การประชุมนี้มีผลไม่ยอมรับชัยของรัสเซียเหนือจักรวรรดิออตโตมันในสงครามรัสเซีย-ตุรกี การประชุมใหญ่คืนดินแดนให้จักรวรรดิออตโตมันซึ่งสนธิสัญญาเดิมมอบให้แก่ราชรัฐบัลแกเรีย ที่สำคัญที่สุดคือมาซิโดเนีย ก่อให้เกิดข้อเรียกร้องแก้แค้น (revanchist) อย่างเข้มข้นในบัลแกเรีย ผู้เข้าร่วมประชุมส่วนใหญ่ไม่พอใจอย่างจริงจัง และความไม่พอใจต่อผลลัพธ์คงอยู่จนปะทุเป็นสงครามบอลข่านสองครั้งใน ค.ศ. 1912–1913 จนสงครามโลกครั้งที่หนึ่งใน ค.ศ. 1914 เซอร์เบีย บัลแกเรียและกรีซได้ดินแดนเพิ่ม แต่ทั้งหมดน้อยกว่าที่ประเทศเหล่านั้นคิดว่าตนสมควรได้รับทั้งสิ้น
เจ้าหญิงอันโทเนีย ดัชเชสแห่งเวลลิงตัน
เจ้าหญิงอันโทเนีย ดัชเชสแห่งเวลลิงตัน (Her Royal Highness Princess Antonia, Duchess of Wellington)
พระประวัติ
เจ้าหญิงอันโทเนีย ดัชเชสแห่งเวลลิงตัน (เดิม: เจ้าหญิงอันโทเนียแห่งปรัสเซีย) ประสูติเมื่อวันที่ 28 เมษายน พ.ศ. 2498 ณ สหราชอาณาจักร เป็นพระธิดาพระองค์สุดท้องในเจ้าชายฟรีดริชแห่งปรัสเซียและเลดีเบียร์กิด กินเนสส์ เป็นพระนัดดาในเจ้าชายวิลเฮ็ล์ม มกุฎราชกุมารแห่งปรัสเซีย และเป็นพระราชปนัดดาในจักรพรรดิวิลเฮ็ล์มที่ 2 แห่งเยอรมนี โดยพระองค์มีพระเชษฐาฝาแฝดคือเจ้าชายรูเพิร์ต โดยงานหลักของพระองค์คือการเป็นประธานมูลนิธิกินเนสส์ ทรานซ์ ซึ่งทรงทำต่อจากพระมารดา
เสกสมรส
พระองค์ทรงเสกสมรสกับชาลส์ เวลสลีย์ ดยุกที่ 9 แห่งเวลลิงตัน เมื่อวันที่ 3 กุมภาพันธ์ พ.ศ. 2520 โดยเธอได้รับพระราชทานพระอิสริยยศตามพระสวามีดังนี้
ทั้งสองมีพระบุตรดังนี้
เจ้าหญิงอันโทเนียทรงมีสิทธิ์ในการสืบราชบัลลังก์อังกฤษ เนื่องจากทรงสืบเชื้อสายมาจาก สมเด็จพระราชินีนาถวิกตอเรียแห่งสหราชอาณาจักร
เกนนาดี ซาโมกฮิน
เกนนาดี วิกโตโรวิช ซาโมกฮิน (Геннадий Викторович Самохин; Gennady Viktorovich Samokhin) เกิดวันที่ 14 กรกฏาคม ค.ศ. 1971 ในซิมเฟอโรโพล เป็นนักถ้ำวิทยาชาวไครเมีย ผู้ครองสถิติโลกของการดำน้ำในถ้ำด้วยความลึกที่ −2,196 เมตร ซึ่งบรรลุเป้าหมายขณะสำรวจถ้ำครูเบราในปี ค.ศ. 2012  เขาได้รับการศึกษาและทำงานในมหาวิทยาลัยแห่งชาติทาฟรีดา
พะสิม
พะสิม หรือ ปะเตน (, ; ဖာသဳ, พะแซม) หรือชื่อเดิมในภาษาอังกฤษว่า บัสเซน (Bassein) เป็นเมืองท่าสำคัญและเป็นเมืองศูนย์กลางของภาคอิรวดี ห่างจากนครย่างกุ้งมาทางตะวันตกเฉียงใต้ 190 km ริมแม่น้ำพะสิมซึ่งเป็นแม่น้ำสาขาฝั่งตะวันตกของแม่น้ำอิรวดี เมืองนี้มีประชากร 237,089 คน (ค.ศ. 2017) ถึงแม้จะเคยเป็นส่วนหนึ่งของอาณาจักรมอญ แต่ปัจจุบันก็มีชาวมอญเหลืออยู่น้อยมาก กลุ่มชาติพันธุ์หลักในปัจจุบัน ได้แก่ ชาวพม่า ชาวพม่าเชื้อสายอินเดีย ชาวกะเหรี่ยง และชาวยะไข่
นิรุกติศาสตร์
ชื่อเมืองคาดว่าได้รับมาจากชื่อภาษามอญ MY ဖာသီ แต่ได้ถูกเปลี่ยนมาเป็น บัสเซน ในช่วงการปกครองของสหราชอาณาจักร
พายุหมาอ๊อน
หมาอ๊อน (馬鞍; ) เป็นชื่อพายุหมุนเขตร้อนในรายชื่อชุดที่ 5 ลำดับที่ 4 ของมหาสมุทรแปซิฟิกตะวันตกฝั่งเหนือ ส่งโดยฮ่องกง
พายุหมาอ๊อนนั้นอาจหมายถึง